Comença el `Rally de Falles´ 2022, aquest divendres per primera volta des de La Marina de València, amb 50 vehicles antics i clàssics  participants
11 març 2022

## Comença el \`Rally de Falles´ 2022, aquest divendres per primera volta des de La Marina de València, amb 50 vehicles antics i clàssics participants11 març 2022Última actualització: 11 març 2022

![](../gestion/img/aebc83dc6036739803120198d02b71f238953b4fe1b239dd70c05c5fb3b7ffba.jpeg)  
  

La 51a edició del "Rally de Falles" de 2022, també conegut per "Ronda Fallera de Cotxes de L´Antigor-Trofeu de Sa Majestat El Rei", organitzat de l'11 al 13 de març pel Club d'Automòbils Antics de València (CAAV), comptarà enguany amb la participació de 50 vehicles antics i clàssics d'especial interés. Aquests tindran l'eixida el divendres, per primera vegada en la seua història, des de la Marina de València.

El recorregut de la Ronda Fallera discorrerà en diverses etapes des de València fins a Cullera i des d'allí fins a Gandia, la capital de La Safor, recorrent durant tres dies i prop de 300 quilòmetres, l'interior i sud de la comarca, creuant també cap a Alacant per una preciosa vall fins a arribar de nou a la província de València.

A la platja de Gandia, els participants tindran la seua base a l'Hotel RH Bayrén & Spa, des d'on el matí del dissabte s'iniciaran les proves de regularitat amb l'objectiu de guanyar el preuat Trofeu de la seua Majestat el Rei Don Felip VI, qui ha tornat a concedir la distinció de ser president d'Honor del Comité Organitzador de la Ronda Fallera de Cotxes de L'Antigor.

La 51 edició del Ral•li de Falles compta amb la col•laboració de la Diputació de València, l'Ajuntament de València - a través de la Regidoria de Turisme i Internacionalització- els Ajuntaments d'Oliva i de Gandia i La Marina de València.

**50 "joies automobilístiques", la més antiga datada en 1917**

En total, participaran 50 automòbils, 38 d'ells antics - des de l'any 1917 al 1945 i 11 clàssics. Així, la nòmina de vehicles que prendran part comprén 6 Hispano Suiza, 2 Cadillac, 4 Chevrolet, 13 Ford, 5 Mercedes Benz, 3 Buick i 1 Jaguar, entre altres. Igualment, completa aquesta històrica relació de vehicles antics 4 Bentley, 2 Rolls Royce i 2 Packard, 1 Lancia, 1 Auburn; 1 Bugatti i 1 Pierce Arrow, al costat d'altres "joies automobilístiques" que també se sumaran a la convocatòria. Augusto Lezcano, president de CAAV: "Aquesta edició passarà a la història"

El president del Club d'Automòbils Antics de València (CAAV), Augusto Lezcano, que destaca l'èxit de la convocatòria "després d'aquests dos dificilíssims anys"- fent referència a la pandèmia- ha agraït la implicació de totes les institucions i entitats col•laboradores en una edició "que estem segurs passarà a la història", sent una competició que s'ha convertit en referent al nostre país.

Per primera vegada, els vehicles tindran l'eixida des de la Marina de València, "un dels entorns nàutics més espectaculars d'Espanya" i, també, per primera vegada, "oferirem una festa d'inici de Rally aquest dijous en l'edifici Veles e Vents".

D'igual forma, Augusto Lezcano assenyala que aquesta 51 edició del Rally "també és especial per un motiu que a tots els amants dels vehicles antics ens uneix: la memòria de Emilio Polo, gran erudit dels Hispano Suizaa i entranyable amic del nostre Club".

**Programació**

Divendres, dia 11: València- Cullera- Tavernes de Valldigna- Xeraco-Gandia

Després de l'arribada a la Marina de València, a partir de les 10 hores, els vehicles es concentraran en l'Embull núm. 2, i iniciaran a les 12 hores el Ral•li, direcció a Cullera on tindran la primera parada al migdia en la zona L'Estany. En finalitzar l'esmorzar començarà la segona part de l'etapa direcció a la capital de La Safor. Recorreran també els municipis de Tavernes de Valldigna, Xeraco fins a arribar a la platja de Gandia.

Dissabte, dia 12: Gandia-Castelló de Rugat-Beniarrés-Planes-Pego-Oliva-Gandia

La segona etapa començarà el matí del dissabte i els pilots es dirigiran cap a l'interior de La Safor en direcció a Castelló de Rugat. Passaran per Beniarrés (Alacant) fent una parada en Planes (Alacant), des d'on iniciaran la segona mànega del dia travessant la Vall de la Gallinera fins a arribar a la localitat alacantina de Pego.

L'etapa conclourà a Oliva on l'Ajuntament d'aquesta localitat ha organitzat un menjar de benvinguda per a tots els participants. De manera paral•lela, els vehicles quedaran exposats en l'avinguda principal per a ser visitats i, finalment, tornaran de nou a la platja de Gandia.

Aqueixa mateixa nit es celebrarà un sopar de gala a l'Hotel Bayrén de Gandia on s'entregaran els trofeus als guanyadors.

Domingo, dia 13: exposició i desfilada pels carrers de la platja de Gandia

En el matí del diumenge tindrà lloc una desfilada pels carrers de la platja de Gandia, que conclourà amb una exposició dels vehicles en el Passeig Marítim. A l'hotel Bayrén els participants gaudiran d'un "show cooking" oferit per l'Ajuntament de Gandia. Després de l'esmorzar, el Ral•li de 2022 quedarà clausurat.

Per a més informació: rallyfallas.com; i qualsevol consulta a MªJosé Cervera (Tel. 675930402 i/o [comunica@rallyfallas.com).](mailto:comunica@rallyfallas.com)

[Twittear](https://twitter.com/share)